নতুন দল গঠনের উদ্যোগী কয়েকজন নেতা সমকালকে জানান, দেশি-বিদেশি মহল চায় না বিএনপি মৌলবাদ ও জঙ্গিবাদের সঙ্গে যুক্ত দলগুলোর সঙ্গে সম্পর্ক রাখুক। বিএনপি চেয়ারপারসন খালেদা জিয়াকে চূড়ান্তভাবে জামায়াত ত্যাগ করতে বলা হবে। শেষ পর্যন্ত যদি তিনি তার বর্তমান অবস্থানে অনড় থাকেন, তাহলে বিএনপি ভাঙনের মুখে পড়তে বাধ্য হবে। অন্যথায়, আগামী ডিসেম্বর বা জানুয়ারির দিকে বিকল্প বিএনপি গঠনের তৎপরতা দৃশ্যমান হতে পারে।